Document ID: 32014R1378

REGOLAMENT TA' DELEGA TAL-KUMMISSJONI (UE) Nru 1378/2014
tas-17 ta' Ottubru 2014
li jemenda l-Anness I tar-Regolament (UE) Nru 1305/2013 tal-Parlament Ewropew u tal-Kunsill u l-Annessi II u III tar-Regolament (UE) Nru 1307/2013 tal-Parlament Ewropew u tal-Kunsill
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (UE) Nru 1305/2013 tal-Parlament Ewropew u tal-Kunsill tas-17 ta' Diċembru 2013 dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolament tal-Kunsill (KE) Nru 1698/2005 (1), u b'mod partikolari l-Artikolu 58(7) tiegħu,
Wara li kkunsidrat ir-Regolament (UE) Nru 1307/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (2), u b'mod partikolari l-Artikoli 6(3) u 7(3) tiegħu,
Billi:
(1)
Skont l-Artikolu 11(6) tar-Regolament (UE) Nru 1307/2013, il-Belġju, il-Bulgarija, ir-Repubblika Ċeka, id-Danimarka, l-Estonja, l-Irlanda, il-Greċja, Spanja, l-Italja, Ċipru, il-Latvja, il-Lussemburgu, l-Ungerija, Malta, il-Pajjiżi l-Baxxi, l-Awstrija, il-Polonja, il-Portugall, is-Slovenja, is-Slovakkja, il-Finlandja, l-Isvezja u r-Renju Unit innotifikaw lill-Kummissjoni sal-1 ta' Awwissu 2014 dwar id-deċiżjonijiet meħuda skont l-Artikolu 11 ta' dak ir-Regolament, inkluż il-prodott stmat tat-tnaqqis għas-snin kalendarji 2015 sa 2019.
(2)
Skont l-Artikolu 7(2) tar-Regolament (UE) Nru 1307/2013, il-prodott stmat tat-tnaqqis tal-pagamenti notifikati mill-Istati Membri u msemmi fl-Artikolu 11(6) ta' dak ir-Regolament għandu jkun disponibbli bħala appoġġ tal-Unjoni għal miżuri skont il-programmar ta' żvilupp rurali. B'riżultat ta' dan, l-Anness I tar-Regolament (UE) Nru 1305/2013 u l-Anness III tar-Regolament (UE) Nru 1307/2013 jeħtieġ li jiġi adattat skont l-ammonti notifikati mill-Istati Membri.
(3)
Barra minn hekk, f'ċerti każijiet il-prodott mit-tnaqqis ta' pagamenti jista' jkun null minħabba, b'mod partikolari, l-istrutturi tal-azjendi agrikoli fl-Istati Membri u d-distribuzzjoni tal-pagamenti diretti antiċipati u l-possibbiltà għall-Istati Membri li japplikaw l-Artikolu 11(2) tar-Regolament (UE) Nru 1307/2013. Għaldaqstant, il-Belġju, il-Lussemburgu, Malta, l-Awstrija, is-Slovenja u l-Finlandja nnotifikaw lill-Kummissjoni dwar il-prodott stmat tat-tnaqqis li huwa null għalihom kollha għas-snin kalendarji 2015 sa 2019.
(4)
Il-Belġju, il-Ġermanja, Franza, il-Kroazja, il-Litwanja u r-Rumanija ddeċidew li jagħmlu użu mill-Artikolu 11(3) tar-Regolament (UE) Nru 1307/2013.
(5)
Skont l-Artikolu 136a(1) tar-Regolament tal-Kunsill (KE) Nru 73/2009 (3) u l-Artikolu 14(1) tar-Regolament (UE) Nru 1307/2013, sal-1 ta' Awwissu 2014 il-Belġju, ir-Repubblika Ċeka, id-Danimarka, il-Ġermanja, l-Estonja, il-Greċja, il-Pajjiżi l-Baxxi u r-Rumanija nnotifikaw lill-Kummissjoni bid-deċiżjoni tagħhom li jittrasferixxu ċertu perċentwal mil-limiti massimi nazzjonali annwali tagħhom għas-snin kalendarji 2015 sa 2019 għall-ipprogrammar tal-iżvilupp rurali ffinanzjat mill-Fond Agrikolu Ewropew għall-Iżvilupp Rurali (FAEŻR) kif speċifikat fir-Regolament (UE) Nru 1305/2013.
(6)
Skont it-tielet subparagrafu tal-Artikolu 136a(2) tar-Regolament (KE) Nru 73/2009 u l-Artikolu 14(2) tar-Regolament (UE) Nru 1307/2013, sal-1 ta' Awwissu 2014, l-Ungerija nnotifikat lill-Kummissjoni bid-deċiżjoni tagħha li tittrasferixxi għal pagamenti diretti ċertu perċentwal mill-ammont allokat għall-appoġġ għal miżuri taħt l-ipprogrammar tal-iżvilupp rurali ffinanzjat mill-FAEŻR fil-perjodu ta' 2016 sa 2020 kif speċifikat fir-Regolament (UE) Nru 1305/2013.
(7)
Għaldaqstant, l-Anness I tar-Regolament (UE) Nru 1305/2013 u l-Annessi II u III tar-Regolament (UE) Nru 1307/2013 għandhom jiġu emendati skont dan,
(8)
Peress li dan ir-Regolament huwa essenzjali għall-adozzjoni bla xkiel u f'waqtha ta' programmi għall-iżvilupp rurali, huwa xieraq li jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea,
ADOTTAT DAN IR-REGOLAMENT:
Artikolu 1
L-Anness I tar-Regolament (UE) Nru 1305/2013 jinbidel bit-test fl-Anness I ta' dan ir-Regolament.
Artikolu 2
L-Annessi II u III tar-Regolament (UE) Nru 1307/2013 jinbidlu bit-test fl-Anness II ta' dan ir-Regolament.
Artikolu 3
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-17 ta' Ottubru 2014.

Labels: 15
19
6